CELEX: 62010FN0058
Language: ro
Date: 2010-07-16 00:00:00
Title: Cauza F-58/10: Acțiune introdusă la 16 iulie 2010 — Allgeier/FRA

25.9.2010   
            
            
               RO
            
            
               Jurnalul Oficial al Uniunii Europene
            
            
               C 260/27
            
         Acțiune introdusă la 16 iulie 2010 — Allgeier/FRA
   (Cauza F-58/10)
   ()
   2010/C 260/37
   Limba de procedură: engleza
   
      Părțile
   
   
      Reclamant: Timo Allgeier (Viena, Austria) (reprezentanți: L. Levi și M. Vandenbussche, avocați)
   
      Pârâtă: Agenția pentru Drepturi Fundamentale a Uniunii Europene
   
      Obiectul și descrierea litigiului
   
   În primul rând, anularea deciziei pârâtei de a nu da curs plângerii pentru hărțuire formulate de reclamant. În al doilea rând, recunoașterea faptului că reclamantul a fost victima unei forme de hărțuire din partea superiorilor săi și acordarea unei despăgubiri pentru prejudiciul material și moral suferit
   
      Concluziile reclamantului
   
   
               —
            
            
               Anularea deciziei Agenției pentru Drepturi Fundamentale din 16 octombrie 2009 prin care au fost respinse solicitările reclamantului în măsura în care nu este recunoscut faptul că acesta a fost victima unei forme de hărțuire din partea domnului M. și a domnului A. și, în cazul în care este necesar, anularea deciziei din 6 aprilie 2010 prin care a fost respinsă reclamația acestuia;
            
         
               —
            
            
               recunoașterea faptului că reclamantul a fost victima unei forme de hărțuire din partea domnului M. și a domnului A. și adoptarea măsurilor disciplinare necesare; sau, în subsidiar, (i) inițierea unei noi anchete administrative, echitabile, independente și imparțiale și crearea unui grup de experți pentru efectuarea anchetei administrative și (ii) adoptarea tuturor măsurilor necesare pentru a permite efectuarea unei anchete echitabile care să nu fie supusă niciunei posibile presiuni sau ingerințe;
            
         
               —
            
            
               despăgubirea prejudiciului material suferit de reclamant, evaluat în mod provizoriu la suma de 71 823,23 EUR;
            
         
               —
            
            
               acordarea unei sume de 85 000 EUR pentru repararea prejudiciului moral cauzat de modul în care s-a desfășurat întreaga procedură și de decizia adoptată;
            
         
               —
            
            
               obligarea FRA la plata cheltuielilor de judecată.